Hiihtolomaviikko - Sekametelisoppaa - Vuodatus.net
Koko muu poppoo on hiihtolomalla, minä töissä. Eipä se kuitenkaan nyt niin kamalaa ole, vaikka lomalla mieluusti olisinkin. Ukkonen on reippaasti lenkittänyt Maisaa ja muutenkin puuhaillut kotona, minä en paljoa kotihommia ole tehnyt. Tänään mies ja nuorimmainen lähtivät lomareissuun Maisan kanssa, me menemme esikoisen kanssa perässä perjantaina. Sitä tässä jo odottelenkin, ihanaa päästä katsomaan pikkuheppasia ja koiruleita.
Saa nähdä, mitä Maisa on tuumannut kavereistaan, ja kuinka siellä menee. Koiria on monta, vauhti varmaan sen mukaista. Viime viikonlopun jälkeenkin neiti oli ihan töttöröö pari päivää, saati sitten tämän reissun, kun saa vielä vapaasti viipata pitkin maita ja mantuja.
Huomenna onkin jo maaliskuu, eiköhän se kevätkin sieltä vähitellen ala tulla!
Kommentoi Lähettänyt: -Sallius- - 29.2.2012 klo 19.41